Mej. Suid-Afrika: En die wenner is…Mej. SA 2015 Liesl Laurie (middel) saam met Refilwe Mthimunye (eerste prinses) en Ntsiki Mkhize (tweede prinses). Foto’s volg onderaan die berig. Liesl Laurie (24) van Eldoradopark in Johannesburg is Sondag in Sun City as Mej. Suid-Afrika 2015 gekroon. Die eerste prinses is Refilwe Mthimunye (22) van Bronkhorstspruit in Gauteng en Ntsiki Mkhize (23) van Kliprivier in Gauteng was in die derde plek. Musiekgroepe soos Gangs of Ballet en Sterling EQ het tydens die glansgeleentheid opgetree. Liesl ontvang ŉ platinumkroon deur Jack Friedman-juweliers en ŉ pryspakket ter waarde van R2 miljoen. Die beoordelaars was onder andere die aktrise Sophie Ndaba, redakteur en digter Kojo Baffoe, voormalige Mej. Wêreld Anneline Kriel (Bacon) en die ontwerper Casper Bosman. Al drie Suid-Afrika se Mej. Wêreld-wenners, Anneline Kriel (Mej. Wêreld 1974), Rolene Strauss (Mej. Wêreld 2014) en Penny Coelen-Rey (Mej. Wêreld 1958) was ook by die geleentheid.